דוד יעקובוביץ'

דוד יעקובוביץ' (דובצ'ק) (נולד ב-1948) הוא רץ מרתון פאראלימפי ישראלי.

ראשית חייו
נולד בצ'כיה וב-1964 עלה לישראל. בנעוריו היה שחקן הוקי קרח ואצן למרחקים קצרים.

בישראל התגייס לצה"ל ושירת במחלקת חבלנים. באוגוסט 1968 עסק בפעילות מבצעית לחימוש מוקשים בגבול ירדן ונפצע מפיצוץ. יעקובוביץ' נשרף בפלג גופו העליון ואיבד את יכולת הראייה.

קריירה
ב-1976 החל בשגרת אימוני ריצה. באולימפיאדת הנכים ארנהם (1980) זכה במדליית ארד בקרב חמש. נוסף לכך, הוא סיים במקום 12 בריצת 1500 מטר, במקום 19 בריצת 60 מטר והשתתף בריצת 400 מטר בשלב המוקדמות.

באולימפיאדת הנכים ניו יורק וסטוק מנדוויל (1984) התחרה ללא הצלחה בארבעה מקצי ריצה.

סגן-אלוף פאראלימפי
באולימפיאדת הנכים סיאול (1988) זכה במדליית כסף בריצת מרתון.

יעקובוביץ' בעל תואר שני בהיסטוריה, נשוי ואב לארבעה ילדים. הוא חבר מועדון רצי איילות וסיפורו מתועד בסרט הדוקומנטרי "דובצ'ק רץ למרחקים ארוכים" בבימויה של נעמי לבנטל. בנו אורן יעקובוביץ' היה אלוף ישראל בריצת 400 מטר משוכות.

קישורים חיצוניים
 פירוט השתתפותו בתחרויות המשחקים הפאראלימפיים באתר הרשמי של IPC 

ספורטאים פאראלימפיים ישראלים
מדליסטים פאראלימפיים ישראלים
רצי מרתון ישראלים
עיוורים ישראלים
ישראלים ילידי צ'כוסלובקיה
עולים בשנות ה-1960
אתלטים ישראלים במשחקים הפאראלימפיים ארנהם (1980)
אתלטים ישראלים במשחקים הפאראלימפיים ניו יורק וסטוק מנדוויל (1984)
ספורטאים ישראלים במשחקים הפאראלימפיים סיאול (1988)
אתלטים במשחקים הפאראלימפיים סיאול (1988)
ספורטאים נכי צה"ל
ישראלים שנולדו ב-1948